钦定古今图书集成/理学汇编/学行典/第250卷 > 秦昭元
## 钦定古今图书集成/理学汇编/学行典/第250卷 > 秦昭元

按《扬州府志》：“秦昭元，广陵人。少游京师，其友邓荣载
酒饯之。俄舁一小鬟至，色殊丽，曰：‘此主事某所托买
妾也，幸君便舟致之’。昭有难色，友作色曰：‘纵君自得
之，不过二千五百缗，奈何拒我’？昭不获已，从之。至临
清，天暑多蚊，纳之帐中。抵都归，其人讶曰：‘君与眷属
偕来乎’？曰：‘无有’。其人不悦。及女归，仍处子也。次日，谒”
谢甚恭，曰：“君笃行君子也。邓君所托得人矣。”陶九成
谓其事难于柳下惠、颜叔子云。